<classify> Na JANETH MUSHI- -ARUSHA LEMA alikamatwa Novemba 2, mwaka jana mjini Dodoma nje ya viwanja vyaBunge na kufikishwa katika Mahakama ya Hakimu Mkazi Arusha, Novemba 4mwaka jana akikabiliwa na kesi mbili namba 440 na 441 za uchochezidhidi ya Rais Dk. John Magufuli. Katika kesi ya kwanza ya jinai namba 440, anadaiwa kati ya Oktoba 22mwaka huu maeneo ya Kambi ya Fisi, Kata ya Ngarenaro, katika mkutanowa hadhara alitoa maneno yenye kuleta tabaka miongoni mwa jamii kwakutoa matamshi yenye chuki, kuibua nia ovu kwa jamii. Katika kesi ya pili namba 441, alidaiwa kwamba, Oktoba 23, mwaka jana katika mkutano wa hadhara uliofanyika viwanja vya Shule ya Sekondari Baraa, Lema alitoa maneno kuwa: Kiburi cha Raiskisipojirekebisha, Rais akiendelea kujiona yeye ni Mungu, nimeota Mwaka 2020haitafika Mungu atakuwa ameshamchukua maisha yake. Rais ana kiburi, Rais kila mahali watu wanaonewa, wafanyakazi waSerikali hawana amani, wafanyabiashara hawana amani, watuwananyanyaswa. Lema alikosa dhamana baada ya mawakili wa Serikali kuweka pingamizi. Novemba 11, alishindwa kupewa dhamana licha ya mahakama hiyo kusemadhamana iko wazi baada ya Mawakili wa Serikali kuwasilisha kwa njia yamdomo kusudio la kukata Rufaa Mahakama Kuu Kanda ya Arusha ya kupingauamuzi wa dhamana uliotolewa na Mahakama ya Hakimu Mkazi Arusha jana. Novemba 15, mwaka huo, Mawakili wa Lema walipeleka maombi Mahakama KuuKanda ya Arusha wakiiomba Mahakama hiyo ipitie mwenendo na uamuziuliotolewa na Mahakama ya Hakimu Mkazi Arusha uliozuia Lema asipewedhamana. Novemba 17, Mawakili wa Serikali waliweka pingamizi za awali wakipinga Mahakama Kuu Kanda ya Arusha isisikilize maombi hayo. Novemba 20, Mahakama hiyo ilikubali kusikiliza maombi hayo, ambayoyalisikilizwa Novemba 22 na kukubali mbunge huyo kukata rufaakupinga uamuzi huo wa Mahakama ya chini. Novemba 28, mawakili wa Serikali waliweka tena pingamizi wakiiombaMahakama hiyo isisikilize maombi ya rufaa juu ya dhamana ya Lema. Desemba 2, mwaka jana Mahakama Kuu Kanda ya Arusha ilifuta Rufaa ya maombi yadhamana ya Lema, kwa sababu wakata rufaa waliikata nje ya muda. Desemba 8, Mawakili wa Lema waliwasilisha maombi ya kuomba muda wakuwasilisha notisi ya nia ya kukata rufaa ya maombi ya dhamana yambunge huyo. Desemba 14, mwaka jana mabishano makali ya kisheria yaliibuka kati ya mawakili wapande zote ambapo mawakili wa Jamhuri waliweka pingamizi mbiliwakiiomba mahakama hiyo isisikilize maombi hayo mbele ya Jaji Dk.Modesta Opiyo. Desemba 20, mwaka jana mahakama hiyo ilikubali maombi hayo ya kusikilizwa kwadhamana ya Lema. Desemba 28, mwaka janaMahakama iliagiza pande zote mbili kuwasilisha hoja zao za rufaa kwanjia ya maandishi ili mahakama hiyo itoe uamuzi Januari 4, mwaka huu. Januari 4 mwaka huu, dhamana ya mbunge huyo iliendelea kuwa kitendawilibaada ya mawakili wa Serikali kukata Rufaa Mahakama ya RufaaTanzania, kupinga Jaji Salma Maghimbi, kusikiliza rufaa yao wenyewe. Februari 27 mwaka huu, Mahakama ya Rufaa Tanzania ilifuta rufaa mbiliza Jamhuri dhidi ya Lema baada ya Mawakili wa Serikali kuielezamahakama hiyo kuwa Mkurugenzi wa Mashtaka DPP, hana nia ya kuendelea na rufaahivyo kuiomba kuzifuta rufaa hizo zilizokuwa zinahusu dhamana ya mbunge huyo.  <topic>: kitaifa 